Vždy príliš horúce?
Deti v tomto veku majú totiž iný vzťah k teplote jedál ako my dospelí. Pokrm, ktorý je pre nás "teplý", pociťujú skôr ako horúci. To je často aj dôvod, prečo sa malé deti pri jedle zdanlivo bezdôvodne pohojdávajú a lyžicou krúžia okolo horúceho jedla, prípadne sa v ňom len prehrabávajú.
Mamy a otcovia by sa nemali spoliehať na to, čo je príjemné pre ich podnebie, ale jedlo by mali na skúšku ponúknuť o niečo menej teplé, aby videli, či nebude týmto spôsobom pre deti prijateľnejšie.
Prečítajte si aj: Prvé ovocné príkrmy
Ako zistiť správnu teplotu jedla pre bábätká?
Podobne ako s mliekom - pred podaním jedla vyskúšajte jeho teplotu kvapnutím kvapky na vnútornú stranu zápästia – jedlo by malo byť príjemne teplé, ale nie horúce. Bábätká sú zvyknuté na teplo materského mlieka a to má teplotu ľudského tela tj. cca 36 - 37 stupňov. Dospelí niekedy jedia jedlo pomaly až dvojnásobnej teploty.
Aký je najvhodnejší a najšetrnejší spôsob ohrevu?
Rýchly a šetrný je ohrev vodnou parou, potom teplovzdušný. Maximálna teplota zohriatej potraviny je daná teplotou ohrevného média - vodná para (100 °C) a teplý vzduch (dá sa nastaviť v širokom rozmedzí teplôt).
Prečítajte si aj: MAMY RADIA MAMÁM: Keď dieťa odmieta príkrmy
Zohrievate jedlo v mikrovlnnej rúre?
Na zohrievanie jedla v mikrovlnnej rúre sú kontroverzné názory. Ak však zohrievate jedlo v mikrovlnnej rúre, mali by ste ho pred podávaním dobre premiešať a vyskúšať jeho teplotu. Mikrovlnná rúra totiž nezohrieva všetky časti jedla rovnomerne.
Potrebujeme pre bábätká taniere udržujúce teplotu?
Taniere udržujúce teplotu nie sú v detskej výbave nevyhnutné – bábätku chutí pokrm aj vtedy, ak už je trochu vychladnutý.
Neviete čo pripraviť vášmu drobcovi? Inšpirujte sa našimi dojčenskými receptami!